Diari Oficial de la Generalitat Valenciana


Sumari del DOGV 8151, del 18-10-2017 (2017/9091)

RESOLUCIÓ de 10 d'octubre de 2017, del director general del Servei Valencià d'Ocupació i Formació, per la qual es modifica la Resolució de 22 de setembre de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al Programa d'ocupació amb suport en empreses del mercat ordinari de treball, regulades en l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8151

Data del DOGV
:   18-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9091


Data del document
:   10-10-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 d'octubre de 2017, del director general del Servei Valencià d'Ocupació i Formació, per la qual es modifica la Resolució de 22 de setembre de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al Programa d'ocupació amb suport en empreses del mercat ordinari de treball, regulades en l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball. [2017/9091]  
En el Diari Oficial de la Generalitat Valenciana de 28 de setembre de 2017, es va publicar la Resolució de 22 de setembre de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al Programa d'ocupació amb suport en empreses del mercat ordinari de treball, regulades en l'Ordre 21/2016, de 20 d'octubre, de la Conselleria d'Economia Sostenible, Sectors Productius, Comerç i Treball. En el punt 1 del seu apartat quart s'estableix que: «De conformitat amb el que disposa l'article 6.1 de l'Ordre 21/2016, de 20 d'octubre, l'import de la subvenció no pot superar els 62.000 euros». A fi de facilitar l'adequada execució d'aquest programa i possibilitar el suport a un nombre més gran de persones amb diversitat funcional severa, es creu convenient elevar l'import màxim fins als 80.000 euros.  
  
D'acord amb allò que s'ha exposat, resolc:  
  
Primer  
Modificar el punt 1 de l'apartat quart de la Resolució de 22 de setembre de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al Programa d'ocupació amb suport en empreses del mercat ordinari de treball, regulades en l'Ordre 21/2016, de 20 d'octubre, que queda redactat com segueix: «De conformitat amb el que disposa l'article 6.1 de l'Ordre 21/2016, de 20 d'octubre, l'import de la subvenció no pot superar els 80.000 euros».  
  
Segon  
Establir un termini addicional de 10 dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana per a la presentació de sol·licituds.  
  
Contra aquesta resolució, que esgota la via administrativa, pot interposar-se un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
  
València, 10 d'octubre de 2017.- El director general del SERVEF: Enric Nomdedéu i Biosca.